Schau 1856 hod owa a Tei fu denane auszongan Ziladola schau wida sei Bünki bokt und han fu Schlesien aus nöch Sidamearika ausgwaundat. Doat haums in Chile am Llanquihue-Se an neiche Oatschoft grindd, nemli: Punta de los Bajos. Des is im gebiagign Sidn fu Chile, in ana Gegend wo dLaundschoft fost aso ausschaud wia im Ziladoi. Doat gibts a heit nu iwa 600 Nochkomen fu de fadriwanen Ziladola Inklinantn, de a wida Kontakt zu da oidn Hoamad aufgnuma haum. Im 2006a Joa, 150 Joa noch da Gründung fu Llanquihue is sogoa a Delegazion fu denen hoam noch Diaroi kema um des Jublieum zan faian.